**Historian ja tulevaisuuden museo** on Turkuun suunnitteilla oleva museo, jonka rakennus on tarkoitus valmistua vuonna 2029 Turun 800-vuotisjuhlavuonna. Museo on tarkoitus avata yleisölle kokonaisuudessaan vuonna 2030. Vuorovaikutteisen ja elämyksellisen museon on tarkoitus esitellä sekä Suomen että Turun historiaa sekä yhdistää museoiden, tiedekeskusten ja elämyspuistojen eri ominaisuuksia.

Idea uudesta historian museosta syntyi vuonna 2011, kun Turku toimi Euroopan kulttuuripääkaupunkina. Turun kaupunginvaltuusto teki päätöksen museon toteuttamisesta vuoden 2017 huhtikuussa osana Suomen satavuotisjuhlavuotta. Kolmesta jatkovalmisteltavasta vaihtoehtoisesta sijaintipaikasta päätettiin Turun kaupunginhallituksessa kesäkuussa 2018. Toukokuussa 2019 Turun kaupunginhallitus valitsi museon sijaintipaikaksi uudistettavan Linnaniemen alueen.

Museo rakennetaan vaiheittain Turun linnan ja Forum Marinumin viereen, Aurajoen ja Turun sataman läheisyyteen. Rakennustyöt voidaan käynnistää Linnanniemen alueella vuonna 2026, sillä alue on siihen asti vuokralla. Museorakennuksen hinta-arvio vuoden 2022 hintatason mukaan on noin 39 miljoonaa euroa. Arvio ei sisällä näyttelytoteutuksia ja kalustamista. Hanke aiotaan rahoittaa Turku 2029 -säätiön varoista. Lisäksi opetus- ja kulttuuriministeriöltä oli ainakin vuoden 2019 tietojen mukaan haettavissa investointiavustusta. Alustavasti uuden museorakennuksen pinta-alaksi on suunniteltu noin 7 000 neliötä.

Suunnitelmien mukaan museossa esiteltäisiin ainakin Turun ja sen rakennetun ympäristön historiaa, vuoden 1827 suurpaloa ja Aurajokilaakson historiaa. Lisäksi Turun historian kautta kerrottaisiin koko Suomen historiaa, koska monet asiat ovat tapahtuneet ensimmäisenä Turussa. Kävijätavoitteeksi on suunniteltu noin 200 000 kävijää vuodessa, mikä nostaisi kohteen Turun museoiden kärkeen.

### Kansainvälinen arkkitehtuurikilpailu

Museorakennuksen kansainvälinen arkkitehtuurikilpailu avautui 4.9.2023.  Arkkitehtuurikilpailu, joka päättyi 16.1.2024, keräsi 401 ehdotusta.

Arkkitehtuurikilpailun tuomariston jäsenet ovat Turun pormestari Minna Arve (puheenjohtaja), Turun kaupunginhallituksen jäsenet Ulla Achrén ja Alice Girs, kaupunkisuunnittelujohtaja Timo Hintsanen, kaavoituspäällikkö Paula Keskikastari, kulttuurijohtaja Anu Laitila, tilapalvelujohtaja Leevi Luoto, museopalvelujohtaja Juhani Ruohonen, kaupunkirakentamisjohtaja Kimmo Suonpää ja arkkitehti Mari Virtanen. Suomen arkkitehtiliitto SAFAn nimeäminä tuomariston jäseninä ovat arkkitehdit Claudia Auer ja Simo Paavilainen.*lähde?*

Lähteet
-------

1. ↑  Minna Sartes, Olli Immonen, Pia Hovi-Assad, Joanna Kurth, Sunniva Solstrand, Maarit Talamo-Kemiläinen, Henna Ylänen: Historian museo Turkuun - Esiselvitys  2017. Turun kaupunki. Viitattu 6.3.2021.
2. ↑  Eino Kossila: Turkuun syntyy suuri museokeskittymä – Historian museo rakennetaan Turun Linnan naapuriin  28.5.2019. Yle. Viitattu 6.3.2021.
3. ↑  Anna-Maija Naakka: Turun historian museo avautuu vasta 10 vuoden kuluttua – valmistautuminen aloitetaan nyt: "Uskomatonta, että tällaista tehdään"  19.6.2019. Ilta-Sanomat. Viitattu 6.3.2021.
4. ↑  lsolstra: Usein kysytyt kysymykset *Turku.fi*.  7.9.2022. Viitattu 5.12.2022.
5. ↑  Jenni Lepänrinne: Historian museo linnan viereen  10.5.2019. Turun Sanomat.  Arkistoitu 10.5.2019. Viitattu 6.3.2021.
6. ↑  Jenni Lepänrinne: Historian museon konseptia suunnitellaan tämä vuosi – tulevaisuuden museossa aikuinenkin voi olla luova ja leikkisä  9.3.2020. Turun Sanomat.  Arkistoitu 10.3.2020. Viitattu 6.3.2021.
7. ↑  Jari Heino: Turun Historian museosta suunnitellaan aistien valtakuntaa – "Museoissa tarvitaan lisätyn todellisuuden tiloja, koskettamista ja makuja"  10.3.2018. Turun Sanomat.  Arkistoitu 10.3.2018. Viitattu 6.3.2021.
8. ↑  lsolstra: Historian ja tulevaisuuden museon kansainvälinen arkkitehtuurikilpailu on käynnistynyt *www.turku.fi*.  4.9.2023. Viitattu 7.9.2023.
9. ↑  Jari Heino: Historian ja tulevaisuuden museoksi 401 ehdotusta – huippuvilkkaan arkkitehtikisan voittaja julistetaan juhannusviikolla *ts.fi*.  13.3.2024. Viitattu 27.3.2024.

Aiheesta muualla
----------------

* Museon kotisivut
* Museon Facebook-sivu
* Museon Instagram-tili

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Perustiedot Wikidatassa: Historian ja tulevaisuuden museo (Q105816147)ohje |
| --- |
|  |
| esiintymä kohteesta | ehdotettu rakennus tai rakennelma |
|  |
| valtio | Suomi |
|  |
| sijaitsee hallinnollisessa alueyksikössä | Turku |
|  |
|  |

 |